Diari Oficial de la Generalitat Valenciana


Sumari del DOGV 5500, del 27-04-2007 (2007/4187)

Informació pública del concurs de la unitat d'execució 4 del sòl classificat com a urbanitzable en el Pla General de Genovés.
-----------------------------------------------------------------------------------------------------------------------------

### Dades del document

Número de DOGV
:   5500

Data del DOGV
:   27-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4187


Data del document
:   26-03-2007

Organisme emissor
:   Ajuntament del Genovés

Tipus de document
:   Informació Pública

Descriptors 

:   * Genovés, el
    * administració local
    * pla d'urbanisme

La mercantil Llopis Urbana, SL, va presentar en este ajuntament la sol·licitud d'inici de programació per gestió indirecta de la unitat d'execució 4 del sòl classificat com a urbanitzable en el Pla General de Genovés.  
Mitjançant un acord adoptat pel Ple de la corporació en sessió de data 27 de febrer de 2007, es va acordar iniciar el procediment concursal i l'aprovació de les bases particulars reguladores del programa, i es va ordenar així mateix la publicació del present anunci:  
1) Objecte de l'actuació integrada: l'adjudicació i execució de les obres d'urbanització i desenvolupament urbanístic dels terrenys delimitats en la sol·licitud d'inici de programació (UE 4 del sòl urbanitzable de Genovés).  
2) L'entitat local adjudicadora del programa és l'Ajuntament de Genovés, i es podrà consultar la documentació en la plaça Inmaculada, núm. 3, de Genovés (València), CP 46462. El telèfon és 370078787 i el correu electrònic genoves\_owj@svv.de.  
3) Les bases generals reguladores del present concurs de programació són les aprovades definitivament i publicades en el BOP núm. 296, de data 13 de desembre de 2006.  
4) Les proposicions dels interessats hauran de presentar-se ajustant-se al model establit en les bases particulars.  
5) Els concursants acreditaran el compliment dels criteris de solvència definits en la base sèptima de les bases particulars.  
6) Cada concursant haurà d'acompanyar la seua proposta de la documentació establida per la base 8ª d'eixes bases particulars, i està obligat a sotmetre a informació pública la documentació arreplegada en l'article 134 de la Llei 16/2005, de 31 de desembre, Urbanística Valenciana, per un termini d'un mes.  
7) L'àmbit de l'actuació se circumscriu a la unitat d'execució número 4 del sòl urbanitzable de Genovés.   
8) Segons l'article 286.1.a) del Reglament d'Ordenació i Gestió Territorial i Urbanística, es descarta l'opció de presentar alternatives tècniques que suposen una ampliació de l'àmbit territorial a programar. No es consideraran variants, i seran admissibles, les modificacions de l'àmbit territorial que suposen mers retocs o ajustos de detall d'algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma, sense que en cap cas les dites variacions en el seu conjunt puguen suposar una diferència superior al 10% del total de la superfície proposada.  
9) Es valoraran de forma independent els documents corresponents a l'alternativa tècnica i a la proposició juridicoeconòmica, d'acord amb els criteris de puntuació establits per la base 9ª.  
10) Els que desitgen participar en el procediment de licitació d'un programa d'actuació integrada hauran de constituir una garantia provisional equivalent al 2% de les càrregues del programa, IVA no inclòs, la qual ascendix a la quantitat de 893.808,48 euros només a l'efecte de calcular esta garantia.  
11) La garantia definitiva s'establix en un 10% del valor de les càrregues d'urbanització del PAI aprovat, IVA no inclòs. Haurà d'ingressar-se en un termini màxim de 15 dies a comptar de la notificació de l'acord d'aprovació i adjudicació del programa.  
12) Remissió de l'anunci al DOUE: 23 de març de 2007. El termini d'informació pública és de tres mesos a comptar de la remissió al DOUE. Dins del dit termini hauran de realitzar-se pels aspirants a agent urbanitzador les actuacions exigides per la legislació vigent.  
13) Dins del dit termini caldrà presentar alternativa tècnica i proposició juridicoeconòmica, així com sotmetre a informació pública l'instrument de planejament i el projecte d'urbanització que forme part de l'alternativa tècnica a l'efecte de presentar al·legacions en els termes establits per l'article 134 de la LUV.   
Genovés, 26 de març de 2007.- L'alcalde en funcions: Joaquín Masip Llopis.